laion/Wikipedia-Exotic huggingface dataset:
ხესუს კოლადო

ხესუს ფერნანდეს კოლადო (ესპ. Jesús Fernández Collado; დ. 11 ივნისი 1988, მადრიდი, ესპანეთი) — ესპანელი ფეხბურთელი, საფეხბურთო კლუბ „მადრიდის რეალის“ მეკარე. ხესუსმა თავისი კარიერა დაიწყო მცირე ბიუჯეტიან კლუბში „ადარვეში“, ამის შემდეგ ის „ვილიარეალის“ და „ხეტაფეს“ ახალგაზრდულ გუნდებში მოხვდა. 2007 წელს ის „ნუმანსიას“ შეუერთდა და მხოლოდ ხუთი შეხვედრა ჩაატარა. 2010 წელს ის „კასტილიაში“ წავიდა, რომლის რიგებშიც სეგუნდა ბ-ს გამარჯვებული გახდა. მისი მთავარ კლუბში დებიუტი 2011 წლის 21 მაისს შედგა, ის მოედანზე იერჟი დუდეკის ნაცვლად შევიდა, „ალმერიასთან“ შეხვედრაში (8:1), სეზონის უკანასკნელ მატჩში. სეგუნდა ბ-ს გამარჯვებული: 2011-2012 ესპანეთის თასის მფლობელი: 2010-2011 ესპანეთის სუპერთასის მფლობელი: 2012 ვიკისაწყობში არის გვერდი თემაზე: ხესუს კოლადო პროფილი transfermarkt.de-ზე პროფილი soccerway.com-ზე ↑ დაარქივებული ასლი. დაარქივებულია ორიგინალიდან — 2011-05-24. ციტირების თარიღი: 2013-01-18.
კინტალი

კინტალი — სოფელი შვეიცარიის კანტონ ბერნში, ჰერშინგსა და ანდეკსს შორის. მთავარი სტატია: კინტალის კონფერენცია. 1915 წლის სექტემბრის დასაწყისში კინტალიდან 50 კმ-ში ციმერვალდში, გაიმართა პირველი საერთაშორისო სოციალისტური კონფერენცია. ვლადიმერ ლენინმა ჩამოაყალიბა ციმერვალდის მემარცხენე დაჯგუფება და მოუწოდა კონფერენციის მონაწილეებს გადაედგათ პირველი ნაბიჯები ომის საწინააღმდეგო საერთაშორისო მოძრაობის განვითარებაში. შემდეგი კონფერენცია გაიმართა კინტალში 1916 წლის 24-30 აპრილს. ლენინმა და ციმერვალდის მემარცხენეთა დაჯგუფებამ წარმოადგინეს რეზოლუცია, მაგრამ კონფერენცია შეთანხმდა ხელშეკრულების კომპრომისულ ვარიანტზე, რომელიც მიიღეს სხვადასხვა დაპირისპირებული ჯგუფების მოლაპარაკების შედეგად. კინტალში მიღებული მანიფესტი იყო ციმერვალდის მანიფესტთან შედარებით წინ გადადგმული ნაბიჯი და დაეხმარა ინტერნაციონალურ ელემენტებს, რომელთაც მოგვიანებით ჩამოაყალიბეს მესამე კომუნისტური ინტერნაციონალი ანუ კომინტერნი. ↑ Read, Christopher, Lenin (2005) pp. 132–134. ↑ History of the CPSU(b). ნიუ-იორკი: International Publishers, 1939. pp. 160–166.
მიჰკოატლი

მიჰკოატლი (ესპ. Mixcoatl) — „ღრუბლისებური გველი“ ან ისტაკ მიჰკოატლი „თეთრი ღრუბლისებური გველი“. მესოამერიკის ხალხების მითოლოგიაში — ირმის ნახტომის, ვარსკვლავების, განსაკუთრებით კი პოლარული ვარსკვლავის, რომლის პერსონიფიკაციადაც ის ითვლებოდა, და ღრუბლების ღვთაება. თავდაპირველად ის ოთომის ტომის, ჩიჩიმეკებისა და ამავე წარმომავლობის სხვა ხალხების მფარველი ღვთაება იყო. ჩიჩიკემებისთვის მიჰკოატლი ნადირობის ღვთაება იყო და გამოისახებოდა ირმის სახით, ან — კურდღლის. მოგვიანებით აცტეკებში მას აკავშირებდნენ უიცილოპოჩტლისა და კეცალკოატლის კულტთან და განიხლიავდნენ, როგორც ნაუას ტომების შემქმნელს, რომელმაც ისინი ჩიკომოსტოკის გამოქვაბულებიდან გამოიყვანა. თუმცა მიჰკოატლის მნიშვნელობა შესამჩნევად ნაკლები იყო უიცილოპოჩტლისთან შედარებით. აგრეთვე მიჰკოატლს აიგივებდნენ ღმერთ კამაჰტლისთან, რომელსაც პატივს სცემდნენ ტლასკალასა და უეჰოცინგოში. მისთვის მიძღვნილი ჰორიზონტის მხარე იყო აღმოსავლეთ, სადაც ტლალოკი მბრძანებლობდა. როგორც ღმერთი-მონადირე, მიჰკოატლს აიგივებდნენ ქარბუქსა და ჭექა-ქუხილთან, სადაც ელვა მისი ისრები იყო. ძველი მესოამერიკა Mexican Mythology დაარქივებული 2017-10-24 საიტზე Wayback Machine. Мифологический словарь/Гл.ред. Е. М. Мелетинский — М.:Советская энциклопедия, 1991 г. С. 371—372. Льюис Спенс „Мифы инков и майя“/ Пер. с англ. Л. А. Карповой. — М., Центрополиграф, 2005. С. 115—116. ფერნანდო დე ალვა იჰტლილჰოჩიტლი.. ჩიჩიმეკების ისტორია.. www.bloknot.info. დაარქივებულია ორიგინალიდან — 2011-08-23. ციტირების თარიღი: 2010-03-23.
ამერიკული სტაფორდშირის ტერიერი

ამერიკული სტაფორდშირის ტერიერი (ინგლ. American Staffordshire Terrier) — ამერიკული ძაღლის ჯიში. ზოგჯერ მოიხსენიება როგორც ამსტაფი. აქვს დიდი და ფარ­თო სახე, მრგვა­ლი და ფარ­თო თვალები, მოკლე ბეწვი. კუ­დი ტანის ზო­მებ­თან შე­და­რე­ბით მოკლეა. სიცოცხლის ხანგრძლივობა როგორც წესი 12 წელი. ამერიკული სტაფორდშირი ტერიერი დაარქივებული 2013-05-22 საიტზე Wayback Machine.
ზალცბურგის ფესტივალი

ზალცბურგის ფესტივალი (გერმ. Salzburger Festspiele) — ზაფხულის ყოველწლიური მუსიკალური ფესტივალი ზალბურგში, ავსტრია. ფესტივალზეა საკონცერტო ნომრები, საოპერო და დრამატული სპექტაკლები. ზალცბურგში 1877 წლიდან არასისტემატურად ტარდებოდა მუსიკალური ფესტივალები. ფესტივალის ისტორიაში ახალი ეპოქა დაიწყო 1920 წელს ფესტივალის წინსვლისა და განვითარებისთვის ბევრს მუშაობდნენ: მწერალი ჰუგო ფონ ჰოფმანსთალი, კომპოზიტორი რიხარდ შტრაუსი, რეჟისორი მაქს რაინჰარდტი, არქიტექტორ-დეკორატორი ალფრედ როლერი, ვენის სახელმწიფო ოპერის დირექტორი ფრანც შალკი და სხვები). დასაწყისში ფესტივალზე წარმოადგენდნენ კამერულ და სიმფონიურ კონცერტებს, 1922 წლიდან პროგრამაში დაამატეს მოცარტის მეოთხე სიმფონია. შემდგომ რეპერტუარში გაჩნდა ავსტრო-გერმანელი კომპოზიტორების (მოცარტის, გლუჯის, შტრაუსის და სხვები) ნაწარმოებები. უკანასკნელ წლებში ფესტივალის რეპერტუარში გაჩნდა სხვა ავტორების ნაწარმოებებიც, შესრულდა მრავალი მსოფლიო პრემიერა. ფესტივალში მონაწილეობდნენ საუკუნის დირიჟორები: არტურო ტოსკანინი, ბრუნო ვალტერი, ვილჰელმ ფურტვენგლერი, ჰერბერტ ფონ კარაიანი და სხვ. 1967 წელს კარაიანის ორგანიზებით, ზალცბურგში გაიმართა სააღდგომო ფესტივალები. სპექტაკლები და კონცერტები იმართება დიდ საფესტივალო სასახლეში და სხვ. მსოფლიო პრემიერების ნაწილი ზალცბურგის ფესტივალის ფარგლებში გაიმართა: ორფის „ანტიგონა” (1952 წელს), გოტფირდ ფონ ეინემის „პროცესი”(1953 წელს). პირველად სწორედ ამ ფესტივალზე, 1965 წელს დაიდგა მ. მუსორგსკის ოპერა „ბორის გოდუნოვი” (დირიჟორი ჰერბერტ ფონ კარაიანი). ბოლო წლების ფესტივალებზე წარმოდგენილი ოპერებია: რიხარდ შტრაუსის „ქალი, ჩრდილის გარეშე”(1992 წ.), იგორ სტრავინსკის „The Rake's Progress” (1994 წ.), ლიგეტის „Opera en Texans” (1997 წ.). ოფიციალური საიტი ვიკისაწყობში არის გვერდი თემაზე: ზალცბურგის ფესტივალი
ელსუორთ ჰანტინგტონი

ელსუორთ ჰანტინგტონი (ინგლ. Ellsworth Huntington; დ. 16 სექტემბერი, 1876, გეილსბერგი — გ. 17 ოქტომბერი, 1947, ნიუ-ჰეივენი) — ამერიკელი გეოგრაფი. 1917-1945 წლებში იყო იელის უნივერსიტეტის პროფესორი. 1917 წლიდან ამერიკის ეკოლოგიური საზოგადოების, ხოლო 1923 წლიდან ამერიკის გეოგრაფთა ასოციაციის პრეზიდენტია. 1934-1938 წლებში ამერიკის ევგენიკის საზოგადოების დირექტორთა საბჭოს თავმჯდომარე. იყო გეოგრაფიული დეტერმინიზმის, ეკონომიკური ზრდისა და გეოპოლიტიკის იდეების მომხრე. სტატისტიკის, პალეობოტანიკის, კლიმატოლოგიის, ისტორიის, დემოგრაფიის და სხვა მეცნიერებათა მეთოდებისა და მონაცემების გამოყენებით იგი კლიმატის ცვლილებებსა და ცივილიზაციების პროგრესს ან დაცემას შორის მჭიდრო კორელაციების არსებობის დასაბუთებას ესწრაფვოდა. 1901 წელს შეისწავლა მდინარე ევფრატის კანიონი. 1897-1901 წლებში ასწავლიდა თურქეთის ეფრატის კოლეჯში, 1903-1906 წლებში მონაწილეობდა ცენტრალურ აზიაში ჩატარებულ ექსპედიციაში. 1909 წელს იელის უნივერსიტეტის მიერ მოწყობილ ექსპედიციას ხელმძღვანელობდა პალესტინაში და აზიაში. 1907-1915 წლებში იელის უნივერსიტეტში ასწავლიდა გეოგრაფიას. 1917 წლიდან იქვე როგორც მეცნიერ-მუშაკი უმთავრესად იკვლევდა კლიმატოლოგიისა და ანთროპოგეოგრაფიის საკითხებს, აგრეთვე ამერიკის შეერთებული შტატების, მექსიკისა და ცენტრალური ამერიკის კლიმატს. ელსუორთ ჰანტინგტონი – ენციკლოპედია ბრიტანიკა (ინგლისური) ნატურალიზმი XIX საუკუნისა და XX-ის დასაწყისის სოციოლოგიაში (ქართული ენა) ელსუორთ ჰანტინგტონის შრომები (ინგლისური) ↑ 1.0 1.1 Deutsche Nationalbibliothek Record #117070092 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 4.0 4.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 6.0 6.1 6.2 https://people.earth.yale.edu/people/alumni
სოომაის ეროვნული პარკი

სოომაის ეროვნული პარკი (ესტ. Soomaa rahvuspark; Soomaa – ჭაობების მიწა) — ეროვნული პარკი სამხრეთ-დასავლეთ ესტონეთში. მოიცავს 390 კმ² ტერიტორიას და მიეკუთვნება რამსარის კონვენციით დაცულ ჭარბტენიენ ტერიტორიებს. შეიქმნა 1993 წელს. პარკი შეიქმნა ფართოდ წარმოდგენილი ჭაობების, დაჭაობებული მდელოებისა და დაკლაკნილი მდინარეების დაცვის მიზნით. ძირითადად მოიცავს ვრცელ ჭაობებს, რომლებიც ერთმანეთისგან მდინარეებითაა გამოყოფილი. აღნუსხულია დაახლოებით 200 სახეობის მცენარე და უიშვიათესი სახეობის ცხოველები. ოფიციალური საიტი დაარქივებული 2010-03-08 საიტზე Wayback Machine. National parks of Estonia: hiking Awarded "EDEN - European Destinations of Excellence" non traditional tourist destination 2009 დაარქივებული 2010-07-21 საიტზე Wayback Machine.
სილამიაე

სილამიაე (ესტ. Sillamäe; რუს. Силламяэ) — ქალაქი ჩრდილოეთ ესტონეთში, იდა-ვირუმაას მაზრაში, ფინეთის ყურის სამხრეთ სანაპიროზე, მდინარე სიტკეს შესართავთან. 2010 წლის მონაცემებით, მისი მოსახლეობა 16 183 ადამიანია. ქალაქი ისტორიულ წყაროებში პირველად 1502 წელს მოიხსენიება, როდესაც ეს ტერიტორია ლივონიის ორდენის კონტროლის ქვეშ იყო. 1700 წლის დოკუმენტებში დასტურდება წისქვილი და მდინარე სიტკეზე გადებული ხიდი. მას შემდეგ, რაც 1989 წელს ურანის დამუშავება შეწყდა და 1991 წელს ესტონეთმა დამოუკიდებლობა მოიპოვა, სილამიაეში სამრეწველო საქმიანობა მნიშვნელოვნად დაეცა, რამაც მთელი 1990-იანი წლები გასტანა და ადგილობრივების უმუშევრობის დიდი მაჩვენებელი გამოიწვია. 1997 წელს მოხდა გარკვეული საწარმოების პირვატიზება, რომლებმაც მთავარი აქცენტი უიშვიათესი მეტალების დამუშავებაზე აიღეს. მოსახლეობა: 1940: 2 642 1965: 9 838 1994: 20 104 2004: 16 806 ეთნიკურობა (2000): რუსები: 85.8% ესტონელები: 4.2% უკრაინელები: 3.0% ბელარუსები: 2.8% ფინელები: 1.0% სხვები: 3.2% ესტონეთის ქალაქების სია ოფიციალური საიტი The metallurgy factory and former uranium mine in Sillamäe[მკვდარი ბმული] ↑ მონაცემები მოყვანილია 01.01.2012 პერიოდის მონაცემების მიხედვით(ინგლისური) ესტონეთის სტატისტიკური სამსახურის მიერ(ინგლისური) ↑ Population figure and composition. Statistics Estonia. ციტირების თარიღი: 6 October 2010. ↑ (1905) Liv- est- und kurländisches Urkundenbuch, 2. Riga, გვ. 170.  ↑ (1985) Baltisches historisches Ortslexikon. Teil 1. Estland, გვ. 549. ISBN 3-412-07183-8.
წითელი ხემარწყვა

წითელი ხემარწყვა (ლათ. Arbutus andrachne) — მარადმწვანე მცენარე მანანასებრთა ოჯახისა. ბუნებაში მისი არეალი მოიცავს აღმოსავლეთ ხმელთაშუაზღვისპირეთს — შავი ზღვის სანაპიროს, მცირე აზიისა და სამხრეთ კავკასიის ჩათვლით. იზრდება მშრალ ფერდობებზე, ზღვის დონიდან 200-300 მ სიმაღლეზე. გვალვაგამძლეა; ძლიერი გვალვის დროს ფოთლები სცვივა. 12 მ სიმაღლისაა. ქერქი გლუვია, წითელი; ნორჩი ყლორტი შიშველია. ნაყოფი კენკრისებრი, მრავალთესლიანი კურკაა, დიამეტრი 1-1,5 სმ. ველურად გვხვდება საქართველოში, მცირე რაოდენობითაა აფხაზეთსა და აჭარაში, კულტურაში იშვიათია. წითელი ხემარწყვა – Arbutus andrachne (ინგლისური) წითელი ხემარწყვა – Arbutus andrachne დაარქივებული 2011-11-11 საიტზე Wayback Machine. (რუსული) ↑ მანჯავიძე დ., ქართული საბჭოთა ენციკლოპედია, ტ. 11, თბ., 1987. — გვ. 469.
პერიდიუმი

პერიდიუმი (ბერძნ. perídion – ჩანთა) — სხვადასხვა სოკოს ნაყოფსხეულის გარსი ანუ კედელი; შედგება უჯრედთა ერთი ან რამდენიმე ფენისაგან. განასხვავებენ გარე — ეგზოპერიდიუმს და შიგა — ენდოპერიდიუმს. ეგზოპერიდიუმს აქვს კრიალა ზედაპირი ან დაფარულია მინაზარდის სხვადასხვა ფორმით — ქერცლითა და სხვა. ეგზოპერიდიუმი იცავს გლებას და სპორის მომტან მასას. უბრალო მიწისქვეშა ფორმებში პერიდიუმი დაკეტილი რჩება სპორის მომწიფებამდე. პერიდიუმის აგებულება ზოგიერთი ჩანთიანი სოკოს მნიშვნელოვანი ტაქსონომიური ნიშანია. ↑ პერიდიუმი – უცხო სიტყვათა ლექსიკონი ↑ პერიდიუმი – დიდი საბჭოთა ენციკლოპედია
ამერიკის გეოგრაფთა ასოციაცია

ამერიკის გეოგრაფთა ასოციაცია (ინგლ. Association of American Geographers; AAG) — არაკომერციული და საგანმანათლებლო საზოგადოება, რომელიც დაარსდა 1904 წლის 29 დეკემბერს აშშ-ის ქალაქ ფილადელფიაში. შტაბ-ბინა მდებარეობს ქალაქ ვაშინგტონში. 1903 წლის ივნისში ამერიკელი გეოგრაფი უილიამ მორის დეივისი ქალაქ სენტ-ლუისში გამოვიდა მოხსენებით აშშ-ის მეცნიერული გეოგრაფიის მდგომარეობის შესახებ, აგრეთვე გამოვიდა წინადადებით ამერიკელ გეოგრაფთა გაერთიანების შექმნის შესახებ. 1948 წელს ასოციაცია შეუერთდა ამერიკის პროფესიონალ გეოგრაფთა საზოგადოებას. ამერიკის გეოგრაფთა ასოციაცია აერთიანებს გეოგრაფებს აშშ-იდან და სხვა ქვეყნებიდან. ამჟამად ასოციაცია მსოფლიოს 60 ქვეყნიდან აერთიანებს 10 ათასზე მეტ ადამიანს. წარმოადგენს ჩრდილოეთ ამერიკის ერთ-ერთ ყველაზე დიდ გეოგრაფიულ ასოციაციას. ამერიკის გეოგრაფთა ასოციაციას აქვს 60-ზე მეტი სპეციალური ჯგუფი, რომლებიც წარმოადგენენ ასოციაციის წევრთა ნებაყოფლობით გაერთიანებას და რომლებიც იყოფენ ინტერესებს რეგიონებისა და თემატიკის მიხედვით, ესენია: კარტოგრაფია, კულტურული და პოლიტიკური ეკოლოგია, კულტურის გეოგრაფია, ეკონომიკური ეოგრაფია, პოლიტიკური გეოგრაფია და სხვა. ამერიკის გეოგრაფთა ასოციაცია გამოსცემს ჟურნალებს, მათ შორის: The Annals of the Association of American Geographers-სა (1911 წლიდან) და The Professional Geographer-ს (1949 წლიდან). ამერიკის გეოგრაფთა ასოციაცია – ოფიციალური საიტი (ინგლისური) ↑ https://web.archive.org/web/20240116104008/https://www.acls.org/acls-member-societies/ ↑ https://www.cossa.org/members/ ↑ Encyclopedia of Geography Terms, Themes, and Concepts By Reuel R. Hanks. ISBN 978-1-59884-294-4 ↑ Geography and Technology By Stanley D. Brunn, Susan L. Cutter, James W. Harrington. ISBN 978-1402018572
რადიმიჩები

რადიმიჩები — ძველი რუსული ტომობრივი გაერთიანება ახ. წ. პირველი ათასწლეულის ბოლოს. სახლობდნენ დნეპრის ზემო აუზის აღმოსავლეთ ნაწილში. არქეოლოგიური მონაცემებით რადიმიჩები თავისი ყოფითა და განვითარებით არ გამოირჩეოდნენ მეზობელი ტომებისაგან. XI-XII საუკუნეებში მათ მიწაზე გაჩნდა ფეოდალური ქალაქები (გომელი და სხვ.). IX საუკუნეში რადიმიჩები ხარკს უხდიდნენ ხაზარებს. 885 წელს მთავარმა ოლეგმა შეუერთა კიევის რუსეთს. უკანასკნელად მატიანეში იხსენიებიან 1169 წელს. ქართული საბჭოთა ენციკლოპედია, ტ. 8, თბ., 1984. — გვ. 269.
რადომის კონსტიტუცია

რადომის კონსტიტუცია — პოლონეთის სეიმის 1505 წლის დადგენილება. მიიღეს ქალაქ რადომში. რადომის კონსტიტუცია, რომელსაც სამი პირველი სიტყვის მიხედვით ეწოდება აგრეთვე კონსტიტუცია „ნიჰილ ნოვი“ („Nihil novi“ – „არაფერი ახალი“), ზღუდავდა მეფის ხელისუფლებას. კანონის მიღებას უნდა დათანხმებოდა მთელი სეიმი, რომელშიც გადამწყვეტი მნიშვნელობა „საელჩო ქოხს“ (შლიახტის დეპუტატებისაგან შემდგარ პალატას) ენიჭებდა. რადომის კონსტიტუციის მიღებამ დაასრულა პოლონეთის სეიმის უმაღლეს საკანონმდებლო ორგანოდ გაფორმების პროცესი. ქართული საბჭოთა ენციკლოპედია, ტ. 8, თბ., 1984. — გვ. 288.
იზაბელ იუპერი

იზაბელ იუპერი (ფრანგ. Isabelle Huppert; დ. 16 მარტი, 1955, პარიზი) — ფრანგი კინო და ტელემსახიობი. იზაბელ იუპერის მონაწილეობით 14 ფილმი იყო წარდგენილი კანის კინოფესტივალის საკონკურსო პროგრამაში. იუპერმა ორჯერ მოიპოვა ამავე ფესტივალის ჯილდო საუკეთესო მსახიობი ქალისთვის. შეგიძლიათ იხილოთ მედიაფაილები თემაზე „იზაბელ იუპერი“ ვიკისაწყობში. იზაბელ იუპერი კინოფილმების ინტერნეტ-მონაცემთა ბაზაში
ლიზა კუდროუ

ლიზა კუდროუ (ინგლ. Lisa Kudrow; 30 ივლისი, 1963, ლოს-ანჯელესი) — ამერიკელი მსახიობი და პროდიუსერი. სახელი გაითქვა სერიალ „მეგობრებში“ მონაწილეობით. შეგიძლიათ იხილოთ მედიაფაილები თემაზე „ლიზა კუდროუ“ ვიკისაწყობში. Lisa Kudrow კინოფილმების ინტერნეტ-მონაცემთა ბაზაში ლიზა კუდროუ Twitter-ზე
მალკოლმ მაკდაუელი

მალკოლმ მაკდაუელი (ინგლ. Malcolm McDowell; 13 ივნისი, 1943, ჰორსვორთი, გაერთიანებული სამეფო) — ბრიტანელი მსახიობი. მაკდაუელმა შეასრულა მიკ ტრევისის როლი ლინდსი ანდერსონის ტრილოგიაში 1968-1982 წლებში. ვიკისაწყობში არის გვერდი თემაზე: მალკოლმ მაკდაუელი მალკოლმ მაკდაუელი კინოფილმების ინტერნეტ-მონაცემთა ბაზაში
ჩემპიონი (1979 წლის ფილმი)

ჩემპიონი (ინგლ. The Champ) — 1979 წლის სპორტული დრამა. ის წარმოადგენს 1931 წლის ამავე სახელწოდების ფილმის რიმეიკს. 9 წლის რიკ შროდერმა მიიღო ოქროს გლობუსი წლის ახალი ვარსკვლავი კაცისთვის, ხოლო ჯონ ვოითი წარდგენილი იყო საუკეთესო მსახიობი კაცის ნომინაციაზე. „ჩემპიონი“ — კინოფილმების ინტერნეტ-მონაცემთა ბაზა (ინგლისური) „ჩემპიონი“ — TCM-ის მონაცემთა ბაზაში „ჩემპიონი“ — Allmovie-ზე „ჩემპიონი“ — Rotten Tomatoes
ფეი დანაუეი

ფეი დანაუეი (ინგლ. Faye Dunaway; 14 იანვარი, 1941, ფლორიდა) — ამერიკელი მსახიობი ქალი. სამჯერ იყო ნომინირებული ოსკარზე ქალის როლის საუკეთესო შესრულებისთვის და ერთხელ მიიღო ეს ჯილდო. ვიკისაწყობში არის გვერდი თემაზე: ფეი დანაუეი ფეი დანაუეი კინოფილმების ინტერნეტ-მონაცემთა ბაზაში
ფრანკო ძეფირელი

ფრანკო ძეფირელი (იტალ. Franco Zeffirelli; დ. 12 თებერვალი, 1923, ფლორენცია — გ. 15 ივნისი, 2019) — იტალიელი კინოს, თეატრისა და ოპერის რეჟისორი, პროდიუსერი, სცენარისტი. ორჯერ ნომინირებული იყო ოსკარზე, ფილმებისა და სატელევიზიო ხელოვნების ბრიტანული აკადემიის (BAFTA) პრემიის ლაურეატი. ორჯერ პრემია „ემის“ ლაურეატი. 1994-2001 წლებში იტალიის სენატის წევრი. 1968: „რომეო და ჯულიეტა“ 1979: „ჩემპიონი“ შეგიძლიათ იხილოთ მედიაფაილები თემაზე „ფრანკო ძეფირელი“ ვიკისაწყობში. ფრანკო ძეფირელი კინოფილმების ინტერნეტ-მონაცემთა ბაზაში
ლეგენდა მაძიებელზე (ეპიზოდების სია)

მთავარი სტატია: ლეგენდა მაძიებელზე. „ლეგენდა მაძიებელზე“ (ინგლ. Legend of the Seeker) — ფანტასტიკური ჟანრის სათავგადასავლო ტელესერიალი, რომელიც დაფუძნებულია ტერი გუდკაინდის წიგნების სერიაზე „ჭეშმარიტების მახვილი“ სერიალი ეთერში პირველად გავიდა 2008 წლის 1 ნოემბერს. მეორე სეზონი დასრულდა 2010 წლის 22 მაისს. რის შემდეგაც გავრცელდა ინფორმაცია, რომ სერიალი დაიხურა და მესამე სეზონი აღარ გამოვა.. ამ ინფორმაციამ გამოიწვია პროტესტი სერიალის ფანებისა, რომლებმაც წამოიწყეს კამპანია ლოზუნგით „გადავარჩინოთ ჩვენი მაძიებელი“ (ინგლ. save our seeker) . პირველ სეზონში რიჩარდ საიფერი იგებს, რომ ის არის მაძიებელი და წინასწაემეტყველების მიხედვით მან უნდა დაამარცხოს ტირანი დარკენ რალი. ამ მისიის შესრულებაში მას ეხმარებიან აღმსარებელი კალან ამნელი და პირველი რანგის ჯადოქარი ზედიკუს ზულ ზორანდერი მაძიებელმა დაამარცხა დარკენ რალი, თუმცა მას ახალი მტერი გამოუჩნდა ქვესკნელის მბრძანებლის სახით. მის დასამარცხებლად მაძიებელმა უნდა იპოვოს "ცრემლების ქვა". მეორე სეზონში მაძიებლის გუნდს უერთდება კარა - მორდ-სითი, რომელიც მანამდე დარკენ რალს ემსახურებოდა. ↑ Ausiello, Michael; Patrick, Andy. Exclusive: 'Legend of the Seeker' canceled. 'The Ausiello Files, (April 26, 2010). დაარქივებულია ორიგინალიდან — აპრილი 22, 2012. ციტირების თარიღი: April 29, 2010. ↑ LEGEND OF THE SEEKER Fans to Buy a "Thank You/Please Reconsider" Ad in a Trade Publication| TheTorchOnline.com ↑ The Renewal Warwagon. დაარქივებულია ორიგინალიდან — 2013-01-27. ციტირების თარიღი: 2013-01-19.
თოვლის კარნიზი

თოვლის კარნიზი — მტკიცე თოვლის მძლავრი დაგროვება მთათა თხემებზე და მწვერვალებზე. წარმოიქმნება ციცაბო ქარპირა კალთების ზედა მხარეზე ან ძლიერი ქარბუქის შედეგად მთათა ფლატეებზე. თოვლის კარნიზი ჩვეულებრივ წარმოიქმნება მთების იმ მონაკვეთებზე, რომელთათვის დამახასიათებელია „ქარბუქი დროშები“. თოვლის კარნიზში არსებული თოვლის სიმკვრივე აჭარბებს 300 კგ/მ³. მეტად სახიფათოა, რადგან ხშირად ინგრევა და გვევლინება როგორც ზვავების ერთ-ერთი წარმომქმნელი ფაქტორი. იგი სახიფათოა თხემზე მიმავალი და აგრეთვე კარნიზის ქვეშ მყოფი ადამიანებისათვის. ცნობილი ავსტრიელი ალპინისტი ჰერმან ბული დაიღუპა თოვლის კარნიზის ჩამოქცევის შედეგად. თოვლის კარნიზით გამოწვეული ზვავის შედეგად დაიღუპა ალპინისტი ანატოლი ბუკრეევი. დაფიქსირებულია სხვა უბედური შემთხვევებიც. შეგიძლიათ იხილოთ მედიაფაილები თემაზე „თოვლის კარნიზი“ ვიკისაწყობში. თოვლის კარნიზი (გერმანული) Гляциологический словарь / Под ред. В. М. Котлякова. — Л.: Гидрометеоиздат, 1984. — 527 с.
სიდნი პოლაკი

სიდნი ირვინ პოლაკი (ინგლ. Sydney Pollack; დ. 1 ივლისი, 1934 — გ. 26 მაისი, 2008) — ამერიკელი რეჟისორი, პროდიუსერი და მსახიობი. სიდნი პოლაკს გადაღებული აქვს 21-ზე მეტი კინოფილმი და 10 სატელევიზიო შოუ, ითამაშა 30-ზე მეტ ფილმსა და შოუში და პროდიუსერობა გაუწია 44-ზე მეტ ფილმს. გადაღებული აქვს ფილმები „იერემია ჯონსონი“ (1972), „კონდორის სამი დღე“ (1975), „ბოროტების გარეშე“ (1981) და სხვა. მოიგო ოსკარი 1985 წლის ფილმისათვის „აფრიკიდან“; ხოლო ფილმებისათვის „ხომ ხოცავენ ქანცგაწყვეტილ ცხენებს?“ და „ტუტსი“ ოსკარის ნომინაცია მიიღო. სიდნი ირვინ პოლაკი ინდიანის შტატის ქალაქ ლაფაიეტში, 1934 წლის 1 ივლისს, ებრაულ ოჯახში დაიბადა, რომელიც უკრაინიდან იყო ჩამოსული. დედა, — რებეკა პოლაკი, — პიანისტი და მომღერალი, ხოლო მამა — დევიდ პოლაკი, — ნახევრადპროფესიონალი მოკრივე და ფარმაცევტი იყო. პატარაობისას, მშობლები გაიყარნენ. სიდნის დედა ალკოჰოლიკი იყო და 37 წლის ასაკში გარდაიცვალა, როდესაც მომავალი რეჟისორი სტუდენტი იყო. მიუხედავად ადრეული გეგმებისა, კოლეჯსა და სამედიცინო სკოლაში ესწავლა, სკოლის დამთავრების შემდეგ, სიდნიმ ინდიანა დატოვა და ნიუ-იორკში გადავიდა. 1952-1954 წლებში სამსახიობოზე სწავლობდა სენფორდ მეისნერთან. 2-წლიანი სამხედრო სამსახურის შემდეგ, სიდნი 1958 წელს დაბრუნდა ნიუ-იორკში და მეისნერის ასისტენტი გახდა. 1960 წელს პოლაკის მეგობარმა რეჟისორმა ჯონ ფრანკენჰაიმერმა მას ლოს-ანჯელესში ჩასვლა და ახალგაზრდა მსახიობებთან მუშაობა შესთავაზა თავის პირველ დიდ სურათში „ახალგაზრდა ველურები“. სწორედ მაშინ შეხვდა სიდნი ბერტ ლანკასტერს, რომელმაც მას რეჟისორობა ურჩია. ' ვიკისაწყობში არის გვერდი თემაზე: სიდნი პოლაკი სიდნი პოლაკი კინოფილმების ინტერნეტ-მონაცემთა ბაზაში. სიდნი პოლაკი საიტზე Discogs. სიდნი პოლაკის ბიოგრაფია დაარქივებული 2014-01-06 საიტზე Wayback Machine. , biography.com. ↑ 1.0 1.1 MacNab, Geoffrey (2002-08-14). „The secret of my success?“. London: The Guardian. ↑ McLellan, Dennis (2008-05-27). „Sydney Pollack: 1934-2008, Prolific director known for A-list casts“. Los Angeles Times. ↑ 3.0 3.1 Macnab, Geoffrey (2008-05-28). „Sydney Pollack, film director revered by stars, dies aged 73“. London: The Independent. ↑ 4.0 4.1 „Obituary: Sydney Pollack“. London: The Telegraph. 2008-05-28. დაარქივებულია ორიგინალიდან — 2008-06-29.
დრაიკანტერი

დრაიკანტერი (გერმ. Dreikanter, drei — სამი და Kante — წახნაგი, შვერილი) — ორ-, სამ- ან ოთხწახნაგა ფორმის ნატეხი ქანები, რომელიც წარმოიქმნება ქარის მიერ გადატანილი ქვიშის მოქმედების შედეგად. წარმოადგენს ეოლური რელიეფის ფორმებს, ვენტიფაქტის (ლათ. ventus — ქარი და factum — გაკეთებული) სახესხვაობას. აქვს კარგად გამოხატული პირამიდის ფორმა. გვხვდება უდაბნოებში, ნახევარუდაბნოებში, სტეპებში და მყინვარების სიახლოვეს, იქ სადაც ტერიტორია მოკლებულია მცენარეულ საფარს. გვხვდება აგრეთვე პერიგლაციალური ზონის ანთროპოგენურ დანალექებში. დრაიკანტერი — სტატია ენციკლოპედია ბრიტანიკიდან (ინგლისური)
ტაპა (ესტონეთი)

ტაპა (ესტ. Tapa) — ქალაქი ესტონეთში, ლიაენე-ვირუმაას მაზრაში. მდებარეობს ტალინ-ნავრასა და ტალინ-ტარტუ-ვალგას რკინიზგების გზაჯვარედინზე. იგი მნიშვნელოვანი სატრასნპორტო ცენტრია როგორც ტვირთების, ისე მგზავრთა გადაყვანის თვალსაზრისით. ტაპა მნიშვნელოვან როლს თამაშობს ესტონეთის თავდაცვის ძალების წვრთნის მხრივ. ტაპა შეიქმნა 1917 წელს. ქალაქის სტატუსი ოფიციალურად 1926 წელს მიენიჭა. 2005 წელს შეუერთდა რამდენიმე მიმდებარე მუნიციპალიტეტი. 2004 წლის 10 ივნისს გაიხსნა ტაპას მუზეუმი, სადაც გამოფენილია ტაპას ისტორიასა და კულტურასთანდ დაკავშირებული ფოტომასალა და დოკუმენტები. აკაა, ფინეთი პრეცი, გერმანია დობელე, ლატვია ტროსის მუნიციპალიტეტი, შვედეთი კამბერლენდი, აშშ ესტონეთის ქალაქების სია Tapa Parish (ესტონური) Tapa Museum დაარქივებული 2012-02-20 საიტზე Wayback Machine. In Estonian Tapa Music School დაარქივებული 2002-06-22 საიტზე Wayback Machine. In Estonian
რავენის საეგზარქოსო

რავენის საეგზარქოსო — ბიზანტიის პროვინცია აპენინის ნახევარკუნძულზე, ჩრდილო-აღმოსავლეთ იტალიაში, შეიქმნა იმპერატორ მავრიკიოსის დროს, VI საუკუნის დასაწყისში. დაიპყრეს ლანგობარდებმა 752 წელს. პიპინ მოკლეს ლაშქრობების შემდეგ (754, 756 წლები) რავენის საეგზარქოსოს მიწები ფრანკების ხელში გადავიდა. რავენის საეგზარქოსო მდიდარი მიწათმფლობელი იყო და რომის ეკლესიას უწევდა კონკურენციას. რომაული და გუთური ტრაიციების რთული სინთეზის შედეგად საეგზარქოსოსში ჩამოყალიბდა თვითმყობადი კულტურა, რომელიც არ წარმოადგენდა ბიზანტიური კულტურის ეპიგონს. ქართული საბჭოთა ენციკლოპედია, ტ. 8, თბ., 1984. — გვ. 289.
საუე

საუე (ესტ. Saue) — ქალაქი ჩრდილო-დასავლეთ ესტონეთში. მდებარეობს ტალინიდან 18 კილომეტრში. ადმინისტრაციულად წარმოადგენს ცალკე ურბანულ მუნიციპალიტეტს ჰარიუმაას მაზრაში. ფართობი 3,50 კმ²-ია, მოსახლეობა დაახლოებით 5 600 ადამიანი (2006 წ). დედაქალაქ ტალინთან სიახლოვის გამო, საუეს მდებარეობა ძალზედ ხელსაყრელია. ესტონეთის ქალაქების სია ოფიციალური საიტი Saue manor official site Saue manor at Estonian Manors Portal Saue manor picture gallery at Visit Estonia
რაინდთა აჯანყება

რაინდთა აჯანყება — გერმანიის დაბალი თავადაზნაურობის აჯანყება მთავართა ძალაუფლების წინააღმდეგ 1522-1523 წლებში. აჯანყების მიზეზი იყო მთავართა ძალაუფლების ზრდის გამო რაინდობის პოლიტიკური და ეკონომიკური მდგომარეობის გაუარესება. რაინდობის საერთო ინტერესები ყველაზე ფართოდ ულრიხ ფონ ჰუტენმა გამოხატა. 1522 წლის აგვისტოში, ლანდაუში გამართულ ყრილობაზე ზემორაინელებმა, შვაბიელმა და ფრანკონიელმა რაინდებმა შექმნეს საერთო საიმპერიო მნიშვნელობის რაინდული გაერთიანება, რომელსაც ფრანც ფონ ზიკინგენი მეთაურობდა. 1522 წლის სექტემბრის დამდეგს ზიკინგენის ჯარმა ტრირის არქიეპისკოპოსისა და კურფიურსტის წინააღმდეგ გაილაშქრა. საერო და სასულიერო მთავრობის გაერთიანებულმა ჯარებმა აიღეს ზიკინგენის ციხე ლანდშტული (1523 წლის აპრილი), რომლის იერიშისას ზიკინგენი სასიკვდილოდ დაიჭრა. რაინდთა აჯანყება ჩაახშეს, მისი აქტიური მონაწილეები დასაჯეს. ქართული საბჭოთა ენციკლოპედია, ტ. 8, თბ., 1984. — გვ. 292.